KOMISSION ASETUS (ETY) N:o 2501/87,
annettu 24 päivänä kesäkuuta 1987,
kunkin yhteisössä tuotetun tupakkalajikkeen ominaispiirteistä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon raakatupakka-alan yhteisestä markkinajärjestelystä 21 päivänä huhtikuuta 1970 annetun neuvoston asetuksen (ETY) N:o 727/70 (), sellaisena kuin se on viimeksi muutettuna asetuksella (ETY) N:o 1576/86 (), ja erityisesti sen 2 artiklan 6 kohdan,
sekä katsoo, että
asetuksen (ETY) N:o 727/70 2 artiklan 4 kohdassa määritellään lajikkeen käsite kasvitieteellisten ominaispiirteiden, viljelytekniikan ja tuotantoalueiden perusteella; kaikki nämä tekijät yhdessä mahdollistavat kunkin lajikkeen täsmällisen tunnistamisen,
käytettävissä olevien havaintojen ja teknisten tietojen perusteella on kustakin lajikkeesta ollut mahdollista laatia kuvaus, jossa edellä tarkoitetut tekijät on esitetty otsakkeiden "erityispiirteet" ja "tuotanto-olot" alla lukuun ottamatta muiden toimenpitein vahvistettuja tuotantoalueita; jäsenvaltioiden vuosittain toimittamat tiedot huomioon ottaen on todennäköistä, että kyseisiä lajikekohtaisissa kuvauksissa ilmoitettuja tietoja joudutaan muuttamaan; tällä hetkellä olisi käytettävä liitteessä esitettyjä tietoja, ja
tässä asetuksessa säädetyt toimenpiteet ovat tupakan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 727/70 2 artiklan 4 kohdassa tarkoitetut kasvitieteelliset ominaispiirteet ja viljelytekniikka vahvistetaan kullekin yhteisössä tuotetulle tupakkalajikkeelle liitteessä esitettyjen kuvausten mukaisesti.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan vuoden 1987 sadosta alkaen.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä kesäkuuta 1987.